Δελτίο Τύπου

**Η πρώτη ατομική έκθεση της Χριστιάνας Μπέτα (Betta K) στη Μύκονο**

Το βράδυ της Πέμπτης 11 Αυγούστου θα πραγματοποιηθούν τα εγκαίνια της ατομικής έκθεσης της **[Betta K](https://loudos.gr/betta-k/)** με τίτλο **“Too Much of Infinity”** και [επιμελητή τον δημοπράτη Θάνο Λούδο](https://loudos.gr/el/thanos-loudos/) στη Δημοτική Πινακοθήκη Μυκόνου.

22 επιλεγμένα έργα μικτής τεχνικής με βάση το ακρυλικό απο τις 3 κύριες θεματικές ενότητες της, **Jazz Collection’s Rare**, **Anthology of Dark Feelings** & **This Magic Moment** θα παρουσιαστούν στο φιλότεχνο κοινό της Μυκόνου αλλά και διαδικτυακά μέσω του loudos.gr.

Το έργο της ενσωματώνει δυνατά συναισθήματα πάθους και αγάπης μέσα απο διάφορα σχήματα, εικόνες και στοιχεία, χρησιμοποιώντας έντονα funky χρώματα που προκύπτουν απο το συνδυασμό μουσικής, συναισθήματος και της ξεχωριστής αισθητικής της.

Αντλεί την έμπνευσή της μέσω της μουσικής και ιδιαίτερα από τους στίχους και τον τρόπο που αυτή τους αντιλαμβάνεται με στόχο να μεταφέρει αυτή τη μελωδία και τα συναισθήματα των στίχων στη ζωγραφική της.

Ο τίτλος της έκθεσης “Too Much of Infinity” αντιπροσωπεύει όλα όσα πιστεύουν οι καλλιτέχνες. Για την Betta K η ζωή είναι απεριόριστη, ατελείωτη και χωρίς όρια, είναι μαγική και απρόβλεπτη.

H Betta K ζεί και δημιοργεί στο Λονδίνο, αφού ολοκλήρωσε το πτυχίο της στη Νομική στο City University (Λονδίνο) αποφάσισε να ακολουθήσει το αληθινό της πάθος ως καλλιτέχνης.

**Πληροφορίες έκθεσης**

Εγκαίνια παρουσία της ζωγράφου και του επιμελητή την Πέμπτη 11 Αυγούστου, 20:00-23:00

**Διάρκεια**

11-20/8, 2022

**Γενικές πληροφορίες**

[Στην ιστοσελίδα του Loudos Auctions](https://loudos.gr/project/betta-k-solo-exhibition-in-mykonos/) & στο info@loudos.gr και τηλεφωνικά στο 2111196126.

[Κατεβάστε τον ηλεκτρονικό κατάλογο της έκθεσης σε μορφή PDF](https://loudos.gr/wp-content/uploads/2022/08/Betta-K-Exhibition-Catalogue-Loudos-Contemporary.pdf)